open-index/open-wikipedia-markdown huggingface dataset:
Michael Cremo

**Michael A Cremo** (s. 15. heinäkuuta 1948) on yhdysvaltalainen hindukreationisti ja tutkija Bhaktivedanda Instituutissa. Saatuaan stipendin George Washington Universitystä Cremo alkoi tutkia Intian muinaishistoriaa Vedaa.

Vuonna 1993 Cremo julkaisi kirjan *[[Forbidden Archeology]]* Richard Thompsonin kanssa. Teema jatkuu toisessa kirjassa *Forbidden Archeology's Impact* (1998) ja *[[Human Devolution]]* (2003). 

## Lähteet
Kyštym

**Kyštym** () on kaupunki Venäjällä Tšeljabinskin alueella Ural-vuoriston eteläosan itärinteellä noin 90&nbsp;km Tšeljabinskistä, lähellä Ozjorskin suljettua kaupunkia. Kaupungin väkiluku vuonna 2010 oli noin 39&nbsp;000.

## Ydinonnettomuus 1957
Kyštym on lähellä "Majak"-ydinjätelaitosta (tuolloin plutoniumintuotantolaitos), jossa syyskuussa 1957 sattui voimakas räjähdys ydinjätesäiliössä, joka johti laajan alueen radioaktiiviseen saastumiseen. Kyseinen INES 6-luokan ydinonnettomuus oli maailmanhistorian toiseksi pahin ja siihenastisista pahin ydinonnettomuus. Laskeuma-alueesta, johon Kyštym kuului, on myöhemmin käytetty nimitystä "Kyštymin jalanjälki". Tuolla alueella asui 270&nbsp;000 henkeä, mutta vain noin 10&nbsp;000 henkeä evakuoitiin. Noin 800 km² maata julistettiin käyttökieltoon, mutta 82 prosenttia alueesta on myöhemmin metsitetty ja otettu maatalouskäyttöön. Neuvostoliiton viranomaiset salasivat Kyštymin onnettomuuden vuoteen 1980 asti.

## Lähteet

## Aiheesta muualla

* Kyštymin kuvagalleria
* Kyštymin lyhyt historia
Odenplan

**Odenplan** (Odininaukio) on aukio Ruotsissa Tukholman kantakaupungin Vasastadenin kaupunginosassa. Nimensä se on saanut skandinaavisen mytologian Odin-jumalan mukaan. Odenplan on ollut pitkään tärkeä joukkoliikenteen solmukohta. Nykyisin se on monien merkittävien linja-autoreittien varrella, ja lisäksi aukion alla sijaitsevat Odenplanin metroasema sekä paikallisjunaliikennettä palveleva rautatieasema Tukholman Odenplan. Jälkimmäinen avattiin heinäkuussa 2017, ja Keskustarata-hankkeen yhteydessä saneerattiin jo aiemmin koko aukio pintamateriaaleineen ja rakennettiin uusi sisäänkäyntipaviljonki. 

Aiemmin useat raitiolinjat kulkivat Odenplanin kautta, mutta raitioliikenne lakkautettiin Tukholmasta lähes kokonaan vuonna 1967. Raitiovaunumuseo sijaitsi Odenplanilla vuosina 1963–1989. Odenplanin metroasema avattiin 26. lokakuuta 1952. Kolmionmuotoista aukiota rajaavat Odengatan-, Karlbergsvegen- ja Upplandsgatan-kadut.
Herb Kent

**Herb Kent** (5. lokakuuta 1928 – 22. lokakuuta 2016) oli afroamerikkalainen radio-DJ, joka toimi uransa aikana useilla Chicagon alueen radioasemilla.

Radiouransa Kent aloitti jo high schoolissa ollessaan isännöimällä klassista musiikkia lähettävää ohjelmaa WBEZ-asemalla. 1940-luvun lopulla hän soitti levyjä garylaisella WGRY-asemalla ja esiintyi radiokuunnelmissa WMAQ:lla Chicagossa. Hän myös rakensi lavasteita ja esiintyi paikallisessa teatterissa. Vuonna 1952 siirtyi Chicagon suurimmalle mustalle yleisölle suunnatulle asemalle WGES:lle ja sieltä edelleen WBEE:lle vuonna 1955. Seuraavat kaksi vuotta Kent oli WJOB- ja WHFC-asemilla, kunnes vuonna 1962 hän siirtyi WVON:lle, jolla oli kahdeksan vuoden ajan. Sinä aikana hän sai merkittävän kuulijakunnan Chicagon afroamerikkalaisen väestön keskuudesta. Kent osallistui myös aktiivisesti kansalaisoikeusliikkeen toimintaan. 

Myöhemmin Kent oli WVAZ-FM -asemalla, jolta hänen lähetyksensä olivat kuultavissa lauantaisin ja sunnuntaisin.

Herb Kent nimettiin Radio Hall of Fameen vuonna 1995. Seuraavana vuonna Chicagossa nimettiin katu hänen mukaansa.

## Lähteet

## Aiheesta muualla
*roctober.com: Herb Kentin haastattelu
Ralph Guldahl

**Ralph J. Guldahl** (22. marraskuuta 1911 – 11. kesäkuuta 1987) oli yhdysvaltalainen golfaaja. Hän voitti Yhdysvaltain avoimen golfturnauksen kahdesti vuosina 1937 ja 1938 sekä The Masters Tournamentin vuonna 1939. Hän kuului myös vuoden 1937 Ryder Cup -joukkueeseen. Hän pääsi World Golf Hall of Fameen vuonna 1981. 

## Lähteet
* World Golf Hall of Fame
Žores Medvedev

**Žores Aleksandrovitš Medvedev** (, 14. marraskuuta 1925 Tbilisi, Transkaukasian neuvostotasavalta – 15. marraskuuta 2018, Lontoo, Englanti) oli venäläinen biologi, historioitsija ja toisinajattelija. Hänen kaksosveljensä on historioitsija Roi Medvedev.

Medvedev toi julkisuuteen vuonna 1957 Kyštymissä Venäjällä Tšeljabinskin alueella Ural-vuoristossa tapahtuneen ydinonnettomuuden. Hän joutui asian vuoksi 1970 psykiatriseen hoitolaitokseen, ja hänellä "diagnosoitiin" skitsofrenia. Häntä puolustivat akateemikot Pjotr Kapitsa ja Andrei Saharov. Hän joutui maanpakoon 1973, ja muutti myöhemmin vaimonsa kanssa Lontooseen. Veljensä Roi Medvedevin kanssa hän kirjoitti teoksen Nikita Hruštšovista. Hänellä on kaksi poikaa, joista toinen on kuollut ja toinen piti kahvilaa Lontoossa, mutta muutti sittemmin Lounais-Englantiin.

## Suomennetut teokset
* Medvedev, Zhores: Gorbatshov : neuvostojohtajan muotokuva : tie valtaan ja vallan kahvassa, suom. Juha Väänänen, Gummerus, 1987, alkuteos: Gorbachev, 

## Lähteet
Komisario Beck tähtäimessä

**Komisario Beck tähtäimessä** () on ruotsalainen elokuva vuodelta 1976. Käsikirjoitus perustuu Maj Sjöwallin ja Per Wahlöön romaaniin *Den vedervärdige mannen från Säffle* (1971). Heidän kirjoittamiensa poliisiromaanien päähenkilönä on Martin Beck -niminen ruotsalainen poliisikomisario.

## Juoni

Elokuva alkaa kun sairaalassa oleva kovaotteiseksi ja huonomaineiseksi tiedetty poliisikomisario surmataan erittäin väkivaltaisella tavalla ja Martin Beck saa tehtäväksi selvittää kyseistä veritekoa. Tekijäksi paljastuu entinen poliisimies, jonka diabetesta sairastanut vaimo menehtyi putkassa sairauskohtaukseen poliisin välinpitämättömyyden seurauksena. Tilanne ajautuu umpikujaan miehen linnoittauduttua rynnäkkökiväärin kanssa talon katolle Tukholman keskustassa ja alkaa ampua kohti virka-asuisia poliiseja ja poliisiautoja. Elokuvassa nähdään kohtaus, kun Bell 206 -helikopteri murskaantuu Odenplanille. Tähän Widerberg oli saanut idean elokuvasta *[[Kovaotteiset miehet]]*.
Savuefekti

**Savuefekti** on savun, mikroskooppisen hienon pölyn tai höyryn avulla tuotettu tehokeino, jolla joko korostetaan tai peitetään jotakin tapahtumaa. Savua käytetään teatteriesityksissä tai sodankäynnissä.
## Katso myös
*Savukone
Kiteen rautatieasema

**Kiteen rautatieasema** (lyh. Kit, ruots. *Kides järnvägsstation*, ratakm 460+016) on rautatieasema Karjalan radalla, Kiteen Tolosenmäessä valtatie 6:n tuntumassa. Asemalla ei ole enää lipunmyyntiä, mutta asemalla pysähtyvät suurin osa Helsingin ja Joensuun välisistä kaukojunista (lukuun ottamatta junaa IC 7). Paikallisliikennettä Kiteen asemalle ei ole ollut. Asema on Suomen toiseksi suurin puunlastausasema. Kiteen keskustaan on matkaa 8 kilometriä, Rääkkylään noin 30 kilometriä. Asemalla on lippuautomaatti. Asemarakennuksen lisäksi asemalla on VR:n paritaloasuinrakennus ja ratatyömaan muistomerkkinä vanha Orenstein & Koppelin höyrykäyttöinen kaivinkone. 

Asemalta on ollut linjanvaihde entiseen Kit-Selliin.

Tolosenmäessä rautatieaseman tuntumassa valtatie 6 risteää seututeihin 484 ja 487.

## Lähteet
Tour de Ski 2008–2009

**[[Tour de Ski]] 2008–2009** kilpailtiin 27. joulukuuta 2008 – 4. tammikuuta 2009. Kilpailusarjan hiihdot hiihdettiin Oberhofissa, Nove Mestossa, Prahassa ja Val di Fiemmessä. Naisten kokonaiskilpailun voitti suomalainen Virpi Kuitunen ja miesten sveitsiläinen Dario Cologna.

## Naisten osakilpailut

### Naisten lopputulokset

## Miesten osakilpailut

### Miesten lopputulokset

## Lähteet
*Virallinen kotisivu

### Viitteet
Matt Smith

**Matthew Robert Smith** (s. 28. lokakuuta 1982) on englantilainen näyttelijä.  Hän esitti yhdettätoista Tohtoria BBC:n televisiosarjassa *[[Doctor Who]]*. Hänet nähtiin roolissa vuosina 2010–2013. 

Smith on näytellyt myös sarjoissa *[[Party Animals (televisiosarja)|Party Animals]]* ja *[[Puhelintytön päiväkirja]]*, sekä BBC:n tuottamissa televisiosovituksissa Philip Pullmanin kirjoista *[[The Ruby in the Smoke]]* ja *[[The Shadow in the North]]*.

Vuosina 2016–2017 hän näytteli Prinssi Philipiä Netflixin draamasarjassa *[[The Crown (televisiosarja)|The Crown]]* (2016–2023), josta hän sai parhaan miessivuosan Primetime Emmy -ehdokkuuden vuonna 2018.

## Filmografia
### Elokuva

### Televisio

## Lähteet
Lakewood

**Lakewood** -nimisiä kaupunkeja on useampi:

*Lakewood, Colorado
*Lakewood, Illinois
*Lakewood, Kalifornia
*Lakewood, New Jersey
*Lakewood, New York
*Lakewood, Ohio
*Lakewood, Tennessee
*Lakewood, Washington

Muita yhteyksiä:
*Lakewood Church tai *Lakewood* on myös seurakunta Yhdysvalloissa.
*Lakewood Speedway, moottoriurheilurata Atlantassa, Yhdysvalloissa.
Tracy Lynn Cruz

**Tracy Lynn Cruz** (s. 29. tammikuuta 1976 Orangen piirikunta, Kalifornia, Yhdysvallat) on yhdysvaltalainen entinen näyttelijä ja tanssija. Hän on näytellyt muun muassa Ashley Hammondin roolissa televisiosarjoista *[[Power Rangers Turbo]]* ja *[[Power Rangers in Space]]*.

## Elämäkerta
Cruz syntyi Orangen piirikunnassa, Kaliforniassa, jossa hän opiskeli tanssijaksi ja myöhemmin kaksikieliseksi opettajaksi. Näyttelemisen pariin Cruz päätyi ystävänsä Johnny Yong Bosch kautta, jonka myötä hän koe-esiintyi Power Rangers Turboon. Alun perin hän tuli sarjaan Vaaleanpunaisen Rangerin roolia varten, mutta tuottajat vaihtoivat hänet keltaisen Rangerin rooliin, kun Nika Burrise oli lähdössä sarjasta 14 jakson jälkeen. Sittemmin Cruz esiintyi keltaisen Rangerin roolissa sarjan loppuun asti ja oli myös pääosassa seuraavassa Power Rangers -sarjassa *[[Power Rangers in Space]]*. Sarjan päätyttyä vuonna 1998, Cruz teki vielä cameoroolin elokuvassa Eastside ja vierasesiintymisen vanhassa roolissaan Power Rangers Lost Galaxyssa vuonna 1999.

Näyttelemisen jälkeen Cruz teki vielä mallin töitä Abercrombie & Fitch -yhtiölle vuosina 2002–2004 ennen kuin jäi kotiin saatuaan kaksi lasta aviomiehensä Javierin kanssa.

## Lähteet

## Aiheesta muualla

* Tracy Lynn Cruz TV.comissa
Puolan piirikunnat

**Puolan piirikunnat**  eli **hallintopiirit** (, monikossa *powiaty*) muodostavat Puolan aluehallinnon toisen portaan. Piirikuntia on Puolassa kahta tyyppiä: varsinaisia piirikuntia () ja piirikuntatason kaupunkeja (). Piirikunnat kuuluvat voivodikuntiin, jotka muodostavat aluehallinnon ylimmän tason.

Kesäkuussa 2024 Puolassa oli yhteensä 380 piirikuntaa, joista 314 oli varsinaista piirikuntaa ja 66 piirikuntatason kaupunkia. 

Piirikunta jakautuu aluehallinnon kolmannella tasolla kuntiin (), joita Puolassa oli 2&nbsp;477 kappaletta (6/2024).

## Historia
Piirikuntien historia ulottuu 1300-luvulle. Ne toimivat alemman tason hallintoyksikköinä aina Puola-Liettuan hajoamiseen asti vuonna 1795. Puolan jaon jälkeen järjestelmä jatkoi eloaan Venäjän hallitsemassa Kongressi-Puolassa. Preussiin ja myöhemmin Saksaan kuuluneessa Posenin provinssissa piirikunnat sulautuivat saksalaiseen piirikuntajärjestelmään. 

Puolan itsenäistyttyä 1918 piirikuntajako otettiin käyttöön koko maassa. Neuvostomiehitystä seuranneen kansandemokratian aikana piirikunnista luovuttiin vuonna 1975, kun valtaa haluttiin keskittää valtiolle. Samalla voivodikuntia hajotettiin pienemmiksi yksiköiksi. Piirikunnat palautettiin paikallishallinnon uudistuksessa vuonna 1999. 

## Nimet
Puolaksi piirikunnat nimetään lisäämällä *powiat*-sanan jälkeen maskuliinisukuinen adjektiivi. Useissa tapauksissa laatusana on muunnos piirikunnan keskuskaupungista (esimerkiksi Pyrzycen piirikunta, ). Piirikuntien nimet kirjoitetaan puolaksi pienellä.

## Lähteet

## Aiheesta muualla
Roi Medvedev

**Roi Aleksandrovitš Medvedev** (; 14. marraskuuta 1925 Tbilisi, Transkaukasian neuvostotasavalta – 13. helmikuuta 2026) oli venäläinen historioitsija, jonka alkujaan englanniksi vuonna 1972 ilmestynyt Stalinin ajan toisinajattelijoita käsittelevä teos *Let History Judge* sai paljon huomiota. Medvedev siirtyi politiikkaan ja toimi Mihail Gorbatšovin ja Boris Jeltsinin neuvonantajana. Hänen kaksosveljensä oli biologi ja historioitsija Žores Medvedev.

Medvedev työskenteli Suomessa 1990-luvulla vierailevana tutkijana Ulkopoliittisessa instituutissa.

Hän ei ollut sukua poliitikko Dmitri Medvedeville.

## Lähteet
Mighty Morphin Power Rangers: The Fighting Edition

**Mighty Morphin Power Rangers: The Fighting Edition** on vuoden 1995 kesäkuussa julkaistu videopeli, joka perustuu samannimiseen televisiosarjaan Mighty Morphin Power Rangers. Pelin julkaisi Bandai Super Nintendolle. The Fighting Editionissa pelataan Power Rangersien sijasta heidän käyttämillään jättiläisillä mekaanisilla roboteilla Zordeilla.

## Pelattavuus
Pelissä on kolme eri pelattavuutta, tarina-, tappelu- ja selviytymismoodi. Tarina osassa päätavoitteena on tuhota kaikki neljä Zordia, sekä neljä vihollista päästäkseen Lordi Zeddia ja sen jälkeen Ivan Oozea vastaan. Pelissä voi valita joko Thunder Megazordin tai Mega Tigerzordin.

Tappeluosiossa voi pelata kaksinpelillä yksi vastaan yksi millä tahansa Zordilla tai vihollisella. Selviytymispelissä on tarkoitus pysyä hengissä voittamalla niin monta ottelua peräkkäin kuin on mahdollista millä tahansa pelattavalla hahmolla. Pelin päätteeksi se ilmoittaa peräkkäisten voittojen määrän.

## Lähteet
* Mighty Morphin Power Rangers: The Fighting Edition MobyGamesissa
Onkamon seisake

**Onkamon seisake** (, ) on lakkautettu rautatieliikennepaikka Karjalan radalla Tohmajärven kunnan Onkamossa. Kun uusi ratalinja Parikkalasta Tohmajärven Onkamoon valmistui, jäi vanha Onkamon rautatieasema (nykyinen Valkeasuo) siltä sivuun. Valtatie 6:n ja  Valtatie 9:n kupeeseen uudelle ratalinjalle avattiin 23. toukokuuta 1971 Säkäniemi-niminen seisake, jolla osa Helsinki–Joensuu-pikajunavuoroista alkoi pysähtyä. Säkäniemen seisakkeen nimi vaihdettiin Onkamoksi toukokuussa 1973, kun vanhan Onkamon aseman nimi puolestaan vaihdettiin Valkeasuoksi. Onkamon seisakkeelta oli jalankulkuyhteys viereiselle Lapinahon seisakkeelle, jossa oli vaihtoyhteys paikallisliikenteen Joensuu–Niirala-välin kiskobussiin. Onkamon seisakkeelta ei ollut paikallisliikennettä.

Onkamon seisakkeen laituri oli rakenteeltaan yksinkertainen ja lyhyt. Onkamon seisakkeella pois jääviä pikajunan matkustajia pyydettiin astumaan junasta tiettyjen vaunujen kohdalla, sillä laituri oli lyhyytensä lisäksi heikosti valaistu. Paikalla ei ollut henkilökuntaa eikä lipunmyyntiä. Rata Onkamon seisakkeen kohdalla on viivasuora ja yksiraiteinen. Lähimmät henkilöliikenteen pysähdyspaikat olivat etelän suuntaan Kitee ja pohjoisen suuntaan Hammaslahti. Henkilöliikenne lakkasi Onkamossa ja Hammaslahdessa 4. kesäkuuta 2005. Käyttö oli ollut viimeisen vuosikymmenen aikana hyvin vähäistä.

## Lähteet
Pljos

**Pljos** () on kaupunki Ivanovon alueen Volgan piirissä Venäjällä. Se sijaitsee Volgan rannalla paikassa, jossa joki puhkaisee ”portin” moreeniharjuun, 71 kilometriä Ivanovosta koilliseen. Asukkaita on 2&nbsp;438 henkeä (vuonna 2010).

Kaupungin on perustanut Moskovan suuriruhtinas Vasili II suojamaan Kostromaa ja Moskovaa tataarien hyökkäyksiltä. Šolonka-joen suuhun rakennettiin puinen linnoitus, josta on säilynyt maavallien jäänteitä. Sen ympärille syntyi kolme esikaupunkia. 1600–1700-luvuilla kaupunki oli huomattava pellava- ja kangaskaupan keskus. Vuonna 1778 siitä tuli Kostroman lääniin kuulunut kihlakuntakaupunki, mutta myöhemmin se menetti hallinnolliset tehtävänsä.

1800-luvun lopulla Pljosin talous taantui rautateiden rakentamisen ja Volgan liikenteen vähenemisen takia. Luonnonkauniin ympäristönsä ansiosta siitä tuli sivistyneistön suosima huvilakaupunki, jossa mm. taidemaalari Isaak Levitan asui ja työskenteli vuosina 1888–1889.

Volgan rannan kukkuloilla on useita vanhoja kirkkoja: 1600–1700-lukujen vaihteessa rakennettu Neitsyt Marian taivaaseen astumisen katedraali, Pietari-Paavalin kirkko (1841), klassistiset Kolminaisuuden kirkot (1808 ja 1828). Kaupungin pohjoislaidalla sijaitsevat myöhäisklassistinen Kristuksen kirkastumisen kirkko (1849) ja klassistinen Varvaran kirkko (1821). Rantakaupungin keskus on kauppatori, jolla sijaitsevat klassistinen Ylösnousemuksen kirkko (1817), 1800-luvun alun kauppahallit ja paloasema. Kaupungissa on säilynyt runsaasti 1700–1800-luvun vaihteen kaksikerroksisia kauppiastaloja. Arkkitehtuuriltaan erikoinen on 1900-luvun alussa rakennettu jugendtyylinen Pavlovin huvila. Kahden kilometrin päässä kaupungista Spas-Bereznikin eli Prudskojen kylässä on vuonna 1682 rakennettu Kristuksen kirkko. 

Nykyään Pljos on suojeltu museoalue ja suosittu matkailukohde. Taidegalleriassa ja Isaak Levitanin kotimuseossa on seudulla työskennelleiden maisemamaalarien teoksia. Kaupungin lähellä sijaitsee Fjodor Šaljapinin entinen huvila.

## Lähteet
* 

## Aiheesta muualla

* Pljosin museoalueen sivusto 
* Pljosin kaupungille omistettu sivusto
In Search of Truth

**In Search of Truth** on ruotsalaisen progressiivista metallia soittavan yhtyeen Evergreyn vuonna 2001 julkaistu kolmas studioalbumi.

## Kappaleet
# 
# 
# 
# 
# 
# 
# 
# 
# 

### Remasteroitu versio
#
# 
# 

## Kokoonpano
* Tom S. Englund - laulu, kitara
* Henrik Danhage - kitara
* Michael Håkansson - bassokitara
* Patrick Carlsson - rummut
* Sven Karlsson - kosketinsoittimet

### Vierailijat
* Carina Kjellberg - naislaulu
* Mercury Choir - kuoro

## Lähteet
*evergrey.net/releases 

## Aiheesta muualla
* 
*
Nauhavuokkokala

**Nauhavuokkokala** *(Amphiprion sandaracinos)* on koralliriuttojen kala, jota pidetään myös meriakvaarioissa.

## Koko ja ulkonäkö
Nauhavuokkokalan värit ovat samat, mutta kuviointi erilainen kuin muilla vuokkokalalajeilla: oranssilla pohjalla oleva valkoinen raita kulkee pitkin kalan selkärankaa kuononkärjestä pyrstön tyveen. Se voi kasvaa 14&nbsp;cm pitkäksi.

## Alkuperä
Nauhavuokkokalat ovat kotoisin  Tyyneltä valtameren länsiosista. 

## Käyttäytyminen ja lisääntyminen
Nauhavuokkokalanaaraat voivat olla aggressiivisia lajitovereitaan ja muita vuokkokaloja kohtaan.

## Lähteet
Charles Gald Sibley

**Charles Gald Sibley** (7. elokuuta 1917 Fresno, Kalifornia – 12. huhtikuuta 1998 Santa Rosa, Kalifornia) oli yhdysvaltalainen lintutieteilijä ja molekyylibiologi.

Sibley opiskeli Kalifornian yliopistossa Berkeleyssä, jossa hän väitteli filosofian tohtoriksi vuonna 1948. Sibley matkusti paljon ja teki kenttätutkimuksia Meksikossa (1939 ja 1941), Salomonsaarilla, Bismarckinsaarilla, Papua-Uudessa-Guineassa ja Filippiineillä toisen maailmansodan aikana. Hän palveli luutnanttina Yhdysvaltain laivaston viestintä- ja lääkintähuoltojoukoissa. Sodan aikana hänen tukikohtanaan oli pitkään Emirau Island, joka on nykyisin osa Papua-Uuden-Guinean Uuden-Irlannin provinssia.

Vuosina 1948-1949 Sibley toimi Kansasin yliopiston eläintieteen opettajana ja lintuosaston kuraattorina. 1949–1953 hän oli San Josén valtionkoulun eläintieteen apulaisprofessori. 1953–1965 Sibley työskenteli Cornellin yliopistossa, ensin eläintieteen apulaisprofessorina, sitten professorina ja myöhemmin ornitologisen laboratorion johtajana. 1965–1986 hän oli Yalen yliopiston biologian professorina ja Peabody Museumin lintuosaston kuraattorina. 1986–1992 Sibley toimi San Franciscon valtionyliopiston dekaanina, ja vuodesta 1993 kuolemaansa saakka Santa Rosassa toimivan Sonoman valtionyliopiston avustavana biologian professorina.

Sibley tutki lintujen luokittelua ja kehitti alan molekyylibiologista tutkimusta. Vuonna 1986 Sibley valittiin Kansallisen tiedeakatemian jäseneksi ja 1986–1990 hän toimi 20. Kansainvälisen lintutieteen kongressin puheenjohtajana. Hänen pääteoksiaan olivat *Phylogeny and Classification of Birds* (1991), yhdessä Jon Edward Ahlquistin kanssa, ja *A world checklist of birds* (New Haven: Yale University Press, 1993), yhdessä Monroen kanssa. Sibleyn luokittelua käyttää muun muassa American Ornithologists' Union (AOU). Sibley toimi AOU:n puheenjohtajana 1986–1988.

Charles Sibleyn puoliso oli Frances Louise Kelly ja heillä oli kolme tytärtä: Barbara Susanne, Dorothy Ellen ja Carol Nadine. 

Sibley nimesi linnuista lännenloistopipilon (*Pipilo maculatus*) alalajit *oaxacae*, *orientalis* ja *vulcanorum*.

## Lähteet
* Muistokirjoitus (''The Auk'')

### Viitteet
Casino Estoril

**Casino Estoril** on kasino Portugalissa, 18 kilometrin päässä Lissabonista Estorilissa. Se on mainostanut itseään Euroopan suurimmaksi kasinoksi. Se on auki joka päivä (paitsi jouluaattona) kello 15–03.

## Historia
Toisen maailmansodan aikana kasino oli vakoojien ja maanpaossa elävien kuninkaallisten kokoontumispaikka.
Kasinon kerrotaan myös antaneen aiheita Ian Flemingin 007-romaaniin *[[Casino Royale (romaani)|Casino Royale]]*. 

## Toimilupa
Portugalissa kasinotoiminta on yksityisten yritysten liiketoimintaa, ja se on tarkkaan lailla rajoitettua. Portugali jakautuu kymmeneen alueeseen, joissa kasinotoimintaa voi harjoittaa. Toimiluvista käydään julkinen tarjouskilpailu. Valtio myöntää kasinoiden toimiluvat näille alueille määräajaksi korvausta vastaan.

Estoril Sol -yhtiöllä on ollut toimilupa Casino Estoriliin vuodesta 1958 lähtien. Vuonna 2001 Estoril Sol sai toimiluvan jatkon vuoteen 2020 sakka. Tuolloin lupa maksoi 98 miljoonaa euroa. Kertakorvauksen lisäksi yritys maksaa vuosimaksua, jonka suuruus on puolet kasinon pelitoiminnan tuotosta.

## Pelitoiminta
Kasinossa on yli tuhat peliautomaattia ja useita pelipöytiä, joissa pelataan rulettia, blackjackiä, pokeria, baccaratia ja muita pelejä.

Vuonna 2007 kasinolla oli töissä 652 työntekijää, joista 537 oli miehiä ja 115 naisia.

## Muuta toimintaa
Kasinossa järjestetään myös viihdenäytöksiä, jotka sisältävät tanssia, musiikkia ja visuaalisia tehosteista. Esityksiä on yleensä joka päivä, ja iltaesityksen yhteydessä on mahdollista illastaa.

Kasinolla esitetyt show’t: 
* Four (2007) 
* Visions (2008)

Vuonna 2008 Estoril Sol -yhtiön 50-vuotisjuhlissa kasinolla esiintyi saksalainen hard rock -yhtye Scorpions.

## Lähteet

## Aiheesta muualla

*Kasinon kotisivut  ja 
*Estoril Sol yhtiön kotisivut
Moisei Uritski

**Moisei Solomonovitš Uritski** (; 1873 – 30. elokuuta 1918) oli venäläinen vallankumouksellinen. Vuonna 1917 hän liittyi bolševikkeihin ja kuului lokakuun vallankumouksen jälkeen puolueen johtokaartiin. Uritskin murha elokuussa 1918 yhdessä samaan aikaan tapahtuneen Leninin murhayrityksen kanssa laukaisi salaisen poliisin Tšekan laajamittaisen terroriaallon.  

## Elämä
Uritski syntyi Kiovan läänin Tšerkasyssa juutalaisen kauppiaan perheeseen. Vuonna 1897 hän valmistui Kiovan yliopiston juridisesta tiedekunnasta. Vallankumoukselliseen liikkeeseen Uritski liittyi 1890-luvun alussa. Vuonna 1898 hänestä tuli Venäjän sosiaalidemokraattisen työväenpuolueen jäsen. Vuonna 1899 Uritski karkotettiin Jakutiaan. Vuoden 1903 jälkeen hänestä tuli menševikki. Vuoden 1905 vallankumoukseen hän osallistui Pietarissa ja Krasnojarskissa. Vuonna 1906 karkotettiin Vologdaan ja myöhemmin Arkangelin lääniin. Vuonna 1914 muutti ulkomaille.

Helmikuun vallankumouksen jälkeen Uritski palasi Venäjälle ja liittyi bolševikkipuolueeseen. Elokuussa 1917 hänet valittiin puolueen keskuskomitean jäseneksi ja maaliskuussa 1918 keskuskomitean kandidaattijäseneksi. Uritski oli yksi lokakuun vallankumouksen johtajista. Sen jälkeen hän toimi ulkoministeriön ja perustuslakia säätävän kokouksen järjestämiskomitean komissaarina. Helmikuussa 1918 Uritski nimitettiin Pietarin vallankumouksen puolustuskomitean jäseneksi. Maaliskuussa hänestä tuli Pietarin tšekan johtaja.

30. elokuuta 1918 entinen tykistökoulun kadetti Leonid Kannegiser ampui Uritskin Tšekan päämajan odotussalissa. Isän mukaan nuorukainen halusi kostaa Uritskin käskystä tapetun parhaan ystävänsä kuoleman. Viranomaisten mukaan taustalla oli salaliitto. 

## Jälkimaine
Uritski on haudattu Pietarin Mars-kentälle. Neuvostoliitossa Uritskin mukaan nimettiin asutuskeskuksia, katuja ja muita kohteita. 

## Lähteet
* 

### Viitteet
Saint Dominic’s International School

**Saint Dominic's International School** on Portugalissa sijaitseva kansainvälinen koulu. Kolme irlantilaista sisarta perustivat St. Dominic's -koulun vuonna 1975. Vuonna 2008 koulu myytiin portugalilaiselle Veritas Educatio -ryhmälle, jonka omistaa viisi portugalilaista liikemiestä. Koulu sijaitsee Portugalin Cascaisin São Domingos de Ranassa, lähellä Lissabonia.

Koulu on yksityiskoulu 3–18-vuotiaille oppilaille. Koulun opetuskieli on englanti ja siellä opiskellaan International Baccalaureate -ohjelman mukaisesti. Koulussa on myös muutamia suomalaisia oppilaita.

Koulun lehti Signaduo ilmestyy joka kuukausi.

## Lähteet

## Aiheesta muualla
* Virallinen sivusto
Robinson Stévenin

**Louis-Robinson Stévenin** (s. 1. maaliskuuta 1981 Lons-le-Saunier, Jura, Ranska) on ranskalainen näyttelijä. Hänet tunnetaan muun muassa elokuvista *[[La Révolte des enfants]]* (1992), *[[Vaarallista seuraa (vuoden 1999 elokuva)|Vaarallista seuraa]]* (1999), *[[Bad Genres]]* (2001), *[[Little Lili]]* (2003), *[[His Brother]]* (2003), *[[Transe]]* (2006), *[[Actresses]]* (2007) ja *[[Welcome Home]]* (2008).

## Palkinnot
* César-palkinto (2002)
* Pariisin elokuvajuhlien parhaan näyttelijän palkinto (1992)

### Ehdokkuudet
* César (2000)

## Aiheesta muualla
* 
*
Orion Samuelson

**Orion Samuelson** (31. maaliskuuta 1934 Wisconsin – 16. maaliskuuta 2026) oli yhdysvaltalainen radio- ja televisiotoimittaja, joka tunnettiin maatalousaiheisista lähetyksistään. Radiossa hänen toimittamansa päivittäinen *National Farm Report* -ohjelma oli kuultavissa valtakunnallisesti 260 radioaseman kautta. Vuodesta 1975 alkaen hän teki myös viikoittaista televisio-ohjelmaa *U.S. Farm Report*, jota esitti 190 televisioasemaa Keskilännen alueella.

Orion Samuelson nimettiin Radio Hall of Fameen vuonna 2003. Hän jäi eläkkeelle 31. joulukuuta 2020.

## Lähteet
*Radio Hall of Fame: Orion Samuelson 

### Viitteet
Lapinjärven kunnanvaltuusto

**Lapinjärven kunnanvaltuusto** () on Lapinjärven korkein päättävä elin. Lapinjärven kunnanvaltuustoon valitaan 21 valtuutettua. Kunnanvaltuuston puheenjohtajana toimii Päivi Lempiö.

## Paikkajako 1968–2025

## Valtuutetut kaudella 2025–2029

Lähde:

## Lähteet
Marja Krons

**Marja Krons** on helsinkiläinen vapaa kirjoittaja ja tuottaja. Hän on toiminut Suomen Lehtiyhtymän Aromi-lehden päätoimittajana ja kirjoittanut artikkeleita, reportaaseja ja kolumneja sanoma- ja aikakauslehtiin sekä tehnyt radio- ja tv-työtä vuodesta 1967 alkaen. TS-talousliitteen kolumnistina ja alihankkijana hän toimi 2002–2011.

Krons on koulutukseltaan ekonomi, kauppatieteen maisteri ja humanisti. Hän on saanut (nimellä Kronström) Rotissöörien Dame de la Chaine -arvonimen 1994. Hän on ollut Uuden Suomen Vapaavuoro-kolumnisti 2011 alkaen. 

Kronsin puoliso on professori emeritus Veijo Kauppinen. Yksi heidän tyttäristään on oopperalaulaja, laulunopettaja, kuoronjohtaja [Sofia Kallio]].

Krons on saavuttanut Savonlinnan halkiuinnin voitot sarjoissa naiset 40 v vuonna 2002, naiset vesijuoksu 2010, naiset 60 v. vuonna 2011. 
Krons on Suomen tietokirjailijat ry:n jäsen vuodesta 1992.

## Teoksia ja töitä
*Pitokokin parhaat : herkkupöytiä koko vuodeksi / Marja Krons, Aira Viitaniemi, WSOY, 2000. 
*Seniorin opas : vinkkejä, palveluja, terveyttä / Marja Krons, Tammi, 2003  
*Tosinaisen tyylikirja / Marja Krons, Tammi, 2005 
*Kaksitoista pakkalaista : merkkimiehiä ja muistikuvia Nummenpakalta / Marja Kallio, Turku-seura, 1982
*Portsalaisia : muistelmia Mutavärkiltä Mikaelinkirkolle / [toim.] Marja Kallio, [Turku-seura], 2005,
*Herkkuja virolaiseen tapaan: Ruokasilta yli Suomenlahden / Olli Vuori ja Marja Kronström, kuvat Jorma Puusa SR-julkaisut, 1993 
*Vaihteeksi kasvisruokaa / Ritva Haapanen, Marja Kronström, Suurkeittiö & ravintola, 1991 
*Vaihtoehtoherkkuja / toim. Greetta Lamminen ; kasvisruoka: Ritva Haapanen, Marja Kronström, SR-julkaisut, 1994 
*Korhonen 75. Puusepät ja Alvar Aalto Suomen Turussa. Turku 1985. Toinen painos 1997. 
*60 ja risat. Osat 1–16. Ohjelmasarja niille, jotka suhtautuvat vanhenemiseen uteliaasti. Turku-TV 2008.
*Iloa ja terveyttä infrasaunasta. Saunakeskus/Printhouse 2011. .
*Infrasaunojan opas. Artemis Media, Helsinki 2013. 
*SIRKKA & TAUNO, uimari ja kirjamies. Turbator 2015.
Saurus (yhtye)

**Saurus** oli espoolainen rap-yhtye. Yhtyeen muodostivat tuottaja **Pik3** (lausutaan: "Pike", oik. **Pirkka Räisänen**) ja MC **[[Kesken]]** (oik. **Mikko Kuuluvainen**). Saurus tiedotti Facebook-sivullaan toukokuussa 2021 että yhtye lopettaa toimintansa yhteisymmärryksessä.

## Historia
Sauruksen ensimmäinen albumi, *[[Shelley Duvallin silmät]]*, julkaistiin Lyhtyjä -levy-yhtiön kautta vuonna 2003 ja toinen albumi *[[400 000]]* vuonna 2005 sekin Lyhtyjä -levy-yhtiön kautta. Tämän jälkeen Saurus teki levytyssopimuksen The Funkiest -levykaupan alaisuudessa toimivan Fjuu Recordsin kanssa ja julkaisi kolmannen albuminsa, *[[Son dynyy]]*, vuonna 2007. Yhtyeen neljäs albumi, *[[Neon Saurus]]*, julkaistiin toukokuussa 2009 tällä kertaa Karma Musiikin kautta. Albumilta julkaistiin singlenä kappale "Uuteen maailmaan" ja siitä julkaistiin myös musiikkivideo. Sauruksen viides albumi *[[Elossa (Sauruksen albumi)|Elossa]]* julkaistiin marraskuussa 2011. Se kulki aluksi työnimellä *Graindiapinat* ja se piti alun perin julkaista jo vuonna 2010 Karma Musiikin kautta. Albumin julkaisu myöhästyi kuitenkin yli vuodella ja se julkaistiin lopulta Monsp Recordsin kautta, Karma Musiikin sijaan. Albumilta julkaistiin singlenä kappale "Bailataa" kesällä 2010 ja siltä julkaistiin kaksi musiikkivideota kappaleista "Pois edestä" ja "Välillä: Kruuna". Kumpikin musiikkivideo julkaistiin syksyllä 2011.

## Diskografia
### Albumit
* *[[Shelley Duvallin silmät]]* (2003)
* *[[400 000]]* (2005)
* *[[Son dynyy]]* (2007)
* *[[Neon Saurus]]* (2009)
* *[[Elossa (Sauruksen albumi)|Elossa]]* (2011)
* *[[VI (Sauruksen albumi)|VI]]* (2018)

### Singlet
* *[[Uuteen maailmaan]]* (2009)
* *[[Luonnonvoima]]* (2009)
* *[[Bailataa]]* (2010)

### Kokoelmilla
* *[[Mestarisoundi - Soundcheck 2007]]* (2007)
* *Syvällä pelissä - Kokoelma vol. 1* (2008)
* *[[Suomihiphoppia Vol. 5]]* (2008)
* *[[Suomihiphoppia Vol. 6]]* (2009)

### Muut julkaisut
* *Kesken - Jäi* (2006)
* *Nektaryn Seq & Kardoklikk - Trophikal Boyzz* (2006)

### Vierailijana
### Saurus

## Lähteet

## Aiheesta muualla
* 
* Saurus Facebook -sivustolla
V. Volodarski

**V. Volodarski** (, oikea nimi **Moisei Markovitš Goldstein**, ; 1891 – 20. kesäkuuta 1918) oli venäläinen vallankumouksellinen.

Volodarski syntyi nykyisen Ukrainan Hmelnytskyin alueen Ostropolin kylässä juutalaisen käsityöläisen perheeseen. Vuonna 1905 hän liittyi sosiaalidemokraattiseen juutalaisjärjestöön Bundiin ja osallistui myöhemmin menševikkien toimintaan. Hänet karkotettiin 1911 Arkangelin lääniin, ja vuonna 1913 hän muutti Yhdysvaltoihin. Ensimmäisen maailmansodan aikana hän julkaisi siellä *[[Novy Mir (1916)|Novyi Mir]]* -nimistä lehteä yhdessä Trotskin ja Buharinin kanssa.

Helmikuun vallankumouksen jälkeen Volodarski palasi Venäjälle ja liittyi bolševikkipuolueeseen. Hän toimi puolueen Pietarin komitean ja Pietarin neuvoston puhemiehistön jäsenenä sekä osallistui aktiivisesti lokakuun vallankumoukseen. Sen jälkeen hän toimi lehdistö-, propaganda- ja agitaatiokomissaarina sekä Pietarin *[[Krasnaja gazeta]]* -lehden toimittajana. Volodarski osallistui neuvostojen 2.–4. edustajakoukseen, ja hänet valittiin yleisvenäläisen toimeenpanevan keskuskomitean jäseneksi. Hänet ampui 20.6.1918 matkalla joukkokokoukseen sosialistivallankumouksellinen Grigori Semjonov.

Volodarski on haudattu Pietarin Mars-kentälle. Neuvostoliitossa hänen mukaansa nimettiin asutuskeskuksia, katuja ja muita kohteita.

## Lähteet
Viledin piiri

**Viledin piiri** () on paikallinen itsehallintoalue Arkangelin alueella Venäjällä. Alueen kaakkoisosassa Kirovin alueen ja Komin tasavallan rajalla sijaitsevan piirin pinta-ala on 6&nbsp;300 neliökilometriä.

Seudun halki virtaa Vytšegdaan laskeva Viledjoki (). Sen mukaan on nimetty Vorkutaan johtavan radan rautatieasema ja sen ympärille muodostunut kylä ja koko vuonna 1924 perustettu piiri. Piirissä asui vuonna 2010 yhteensä 11&nbsp;158 henkeä.

Kunnallispiirin hallinnollinen keskus on Iljinsko-Podomskojen kylä (3 682 as.). Piiriin kuuluu 6 maalaiskuntaa:
* Beljajevskoje (ven. Беляевское; keskuspaikka Šalimovo, ven. Шалимово)
* Iljinskoje (ven. Ильинское; keskuspaikka Iljinsko-Podomskoje, ven. Ильинско-Подомское)
* Nikolsk (ven. Никольск)
* Pavlovsk (ven. Павловск)
* Seljanskoje (ven. Селянское; keskuspaikka Fominsk, ven. Фоминск)
* Vilegodsk (ven. Вилегодск)

Viledin rautatieasemalta on yhteys lähikaupunkeihin: Kotlasiin lounaassa ja Mikuniin koillisessa. Talouden perustan muodostaa metsätalous; 70 % piirin pinta-alasta on metsää. Maatalous on keskittynyt maidon tuotantoon. Iljinsko-Podomskojessa toimii kotiseutumuseo ja perinnekulttuurin keskus.

## Lähteet

## Aiheesta muualla
* Viledin piirin sivusto  (виледь.рф)
* Viledin piiri Viledin keskuskirjaston sivustolla 
* Viledin piiri Arkangelin alueen sivustolla
Palonen (Utajärvi)

**Palonen** eli Palosenjärvi on pienehkö järvi Utajärvellä. Järvi sijaitsee Sanginkylässä seututien 836 vieressä, seututien 837 risteyksestä hieman yli kilometri Ylikiiminkiin päin.

Järven laskujoki on pohjoiseen menevä puro Palosenoja, joka laskee Peuraojan kautta Kiiminginjokeen. Palosenojaan yhtyy järven lähellä Mustalammesta lähtevä Mustanoja. Järveen ei laske ojia tai jokea, vaan se saanee vetensä ympäröiviltä soilta.

## Järvi ja ympäristö
Palonen on matala ja tummavetinen järvi, jossa kasvaa paikoin ulpukkaa. Kaloja ovat hauki, ahven, särki, lahna ja kiiski.  Järven rannalla on kaksi asuinpaikkaa, pohjoisen puolella Pesälä, joka mainitaan perustetun kruununmetsätorppana vuonna 1863 ja on yhä asuttu, sekä nyttemmin autio lounaisrannan Aho, vuonna 1880 alun perin tien toiselle puolelle mäkituvaksi rakennettu talo. Järven länsirannan lähettyvillä on nyttemmin myös pari kesämökkiä. Järven rannat ovat pääosin suota tai rämettä, joista laajin on itäpuolinen Aittosaarensuo, mutta lähelle etelärantaa ulottuu korkeahko Piltonkangas. Sen itäreunaa järvelle tulee Ollilan talon takaa seututieltä 837 polku.

## Aiheesta muualla
* Sanginjärven kylähistoria. Sanginjärven kyläseura ry. Sanginkylä 2000. Toim. Esko Vesala ja Matti Savolainen, 708 s.
Puolan kunnat

**Puolan kunnat** (, monikossa *gminy*) ovat Puolan julkishallinnon itsehallinnollisia perusyksiköitä. Puolan aluehallinto on kolmiportainen: ylimpänä hierarkiassa ovat voivodikunnat (läänit), jotka jakautuvat piirikuntiin, jotka puolestaan koostuvat kunnista. Kuntajako otettiin käyttöön vuonna 1975, jolloin *gminat* syrjäyttivät lopullisesti pienempikokoiset *[[gromada]]t*. Vuoden 2024 alussa Puolassa oli 2&nbsp;477 kuntaa.

Kuntia on kolmea tyyppiä:

*  302 kaupunkikuntaa (), kuntatyyppi jonka alue on samaan aikaan kunnan muodostava kaupunki (voi olla myös piirikuntatason kaupunki)
* 711 kaupungin sisältävää maalaiskuntaa (), kuntatyyppi johon kuuluu kaupunki ja sitä ympäröiviä alueita
* 1&nbsp;464 maalaiskunta (), kuntatyyppi johon ei kuulu kaupunkeja

## Katso myös
* Luettelo Puolan kaupungeista

## Lähteet
MotorStorm: Pacific Rift

**MotorStorm Pacific Rift** on Evolution Studiosin kehittämä ja Sony Computer Entertainmentin julkaisema ajopeli. Peli julkaistiin vuonna  PlayStation 3:lle.

Peli on seuraaja *[[Motorstorm]]ille*.

## Pelaaminen
*MotorStorm: Pacific Rift* käyttää *Motorstormin* muunneltua pelimoottoria, ja pelin idea on pitkälti sama.

Peli sijoittuu Tyynenmeren saarelle, jolla on joskus asunut ihmisiä, mutta jotka luonto on sieltä karkottanut. Pelissä on 16 monireittistä karttaa, joissa on jokaiselle ajoneuvon painoluokalle omat reittinsä, kuten aiemmassakin *MotorStormissa*. Pelissä on kahdeksan ajoneuvoluokkaa.

Pelissä on useita eri ajoneuvoluokkia, joita ovat moottoripyörä, mönkijä, rantakirppu, ralliauto, maasturi, jeeppi, rekka ja monsteri. Jokaiseen luokkaan saa pelissä etenemällä avattua uusia ajoneuvoja ja värejä.

## Vastaanotto
Peli sai IGN:n arvostelussa arvosanaksi 8.3/10.

## Lähteet

## Aiheesta muualla
*
Mika Niskanen

**Mika Niskanen** (s. 24. heinäkuuta 1973 Helsinki) on suomalainen uransa päättänyt jääkiekkopuolustaja.

Alun perin Niskanen on Jokereiden kasvatteja, mutta ei pelannut siellä yhtään SM-liigaottelua. Hän aloitti aikuisten pelit kaudella 1994–1995 Järvenpään Haukoissa 1-divisioonassa, josta siirtyi kolmen kauden jälkeen KalPaan. Kuopiossa Niskanen pelasi yhden kauden, josta siirtyi syksyllä 1998 Pelicansiin. Niskasen lopullinen läpilyönti jääkiekkoilijana tapahtui Pelicansin noustua SM-liigaan keväällä 1999. Lahdessa Niskanen pelasi neljä kautta siirtyen tämän jälkeen kahdeksi kaudeksi Ruotsin pääsarjajoukkue HV-71:een.

Kauden 2004–2005 Niskanen aloitti Bluesissa siirtyen loppukaudesta takaisin HV-71:een. Kauden 2005–2006 Niskanen pelasi kokonaan HV-71:ssä. Seuraavan kauden 2006–2007 Niskanen aloitti HIFK:ssa siirtyen loppukaudesta taas Ruotsiin, tällä kertaa Timrån riveihin. Kaudella 2007–2008 Niskanen edusti HV-71:tä, Tampereen Ilvestä ja Ruotsin 1-divisioonan (kolmanneksi korkein taso) Örebrota. 

Niskanen pelasi kolme A-maaottelua, joissa hän sai neljä jäähyminuuttia. Pelaajauransa jälkeen hän on toiminut valmentajana.

## Lähteet

## Aiheesta muualla
*
Jerry Williams (radiotoimittaja)

**Jerry Williams** (24. syyskuuta 1924 – 29. huhtikuuta 2003) oli yhdysvaltalainen radiotoimittaja ja yksi puheradioformaatin uranuurtajista. Hänet tunnettiin yleisesti lempinimellä *The Dean of Talk Radio*.

Williams aloitti uransa vuonna 1946 Bristolissa, Tennesseessä ja työskenteli sen jälkeen Philadelphiassa, Bostonissa, Chicagossa ja New Yorkissa.

Jerry Williams nimettiin Radio Hall of Fameen vuonna 1996.

## Lähteet

## Aiheesta muualla
* www.jerrywilliams.org
* boston.com: Talking about Jerry Williams

*
Ola Rapace

**Sonny Ola Rapace Jawo** [u:la rapas] (vuoteen 2001 **Pär Ola Norell**; s. 3. joulukuuta 1971 Tyresö, Ruotsi) on ruotsalainen näyttelijä ja muusikko. Hän on työskennellyt sekä Ruotsissa että ulkomailla.

## Ura
Göteborgin teatterikorkeakoulusta näyttelijäksi valmistunut Rapace on näytellyt sekä teatterissa että elokuvissa. Hän on näytellyt televisiosarjassa *[[Tusenbröder]]* ja elokuvasarjassa ''Wallander'', joka pohjautuu Henning Mankellin Kurt Wallander -kirjoihin. Hän on näytellyt myös Lukas Moodyssonin elokuvassa *[[Kimpassa]]* (2000), joka on saanut useita palkintoja kansainvälisillä elokuvafestivaaleilla. Vuonna 2013 Maria Langin romaaneista tehdyissä elokuvissa Rapace näyttelee Christer Wijkiä. Rapace näyttelee pienessä roolissa englanninkielisessä ruotsalaiselokuvassa *[[Rancid (elokuva)|Rancid]]* (2004) ja tanskalaisessa televisiosarjassa *[[Anna Pihl]]*.

Rapace näytteli yhdessä silloisen vaimonsa Noomi Rapacen kanssa Pernilla Augustin elokuvassa *[[Sovinto (elokuva)|Sovinto]]* (2010), joka perustuu Susanna Alakosken romaaniin *[[Sikalat]]*. Rapacella on myös sivurooli vuoden 2012 James Bond -elokuvassa *[[007 Skyfall]]*.

## Elämä
Avioliitto Noomi Rapacen kanssa päättyi eroon vuonna 2011. Avioituessaan vuonna 2001 he olivat ottaneet yhdessä ranskankielisen sukunimen Rapace (’petolintu’). Rapace avioitui vuonna 2019 Sonja Jawon kanssa, mutta liitto päättyi eroon vuoden 2021 lopulla.

Rapacen omaelämäkerta julkaistiin syksyllä 2020, ja suomennos *Elämäni Romeona: Pakomatka 5 näytöksessä* ilmestyi seuraavana vuonna.

## Lähteet
John Atta Mills

**John Evans Atta Mills** (21. heinäkuuta 1944 Tarkwa, Kultarannikko &ndash; 24. heinäkuuta 2012 Accra, Ghana) oli Ghanan presidentti vuosina 2009–2012. Hän voitti vuoden 2008 presidentinvaaleissa hallitsevan puolueen NPP:n ehdokkaan Nana Akufo-Addon äänin 50,23 prosenttia − 49,77 prosenttia. Atta Mills toimi Ghanan varapresidenttinä vuosina 1997−2001 Jerry John Rawlingsin presidenttikaudella. Hän oli NDC-puolueen presidenttiehdokkaana myös vuosien 2000 ja 2004 presidentinvaaleissa, mutta hävisi molemmilla kerroilla presidentti John Kufuorille. Hän kuoli äkilliseen sairauteen virkakautensa lopulla heinäkuussa 2012 ja varapresidentti John Dramani Mahama hoitaa virkaa loppukauden.

## Lähteet

## Aiheesta muualla
Viking Award

**The Viking Award** on vuosittain parhaalle Pohjois-Amerikassa pelaavalle ruotsalaiselle jääkiekkoilijalle myönnettävä palkinto. Pelaajat valitsevat itse voittajan keskuudestaan.

Useimmin palkinnon on voittanut Mats Sundin, neljästi.

## Palkinnon saajat

## Aiheesta muualla
Low Budget

**Low Budget** on The Kinksin vuonna 1979 julkaistu studioalbumi. Sillä on mukana punk-vaikutteita, tosin singlejulkaisu ”(Wish I Could Fly Like) Superman” on tyyliltään hyvin disko-vivahteinen. *Low Budgetista* muodostui yhtyeen myydyin albumi. Ray Davies kertoi myöhemmin, että albumin kappaleiden kirjoittaminen ja äänittäminen oli hänen elämänsä onnellisinta aikaa.

## Kappaleet
*Kaikki kappaleet kirjoittanut Ray Davies.

**A-puoli**
#  
#  
#  
#  
#  
**B-puoli**
#  
#  
#  
#  
#  
#  

### Vuoden 1996 CD-version bonuskappaleet
# 
# 
# 

## Kokoonpano

*Dave Davies – kitara, taustalaulu
*Mick Avory – rummut
*Jim Rodford – bassokitara, taustalaulu
*Ray Davies – kosketinsoittimet, rytmikitara, laulu

### Vierailijat
*Nick Newall – saksofoni raidoilla 2 ja 8

## Lähteet
Ankkurikäämitys

**Ankkurikäämitys** on sähkömoottorissa se käämitys, joka synnyttää kiertävän magneettikentän. IEC standardin (50)411 mukaan ankkurikäämitys on tahtikoneissa, tasavirtakoneissa ja kommutaattorisarjakoneen se käämi, joka on kytketty ulkoiseen sähkövirtaan ottaen tai generaattorien tapauksessa antaen sähkötehoa. Epätahtimoottorin verkkoon kytketty staattorikäämitys on samankaltainen kuin tahtimoottorin, mutta sitä ei määritetä standardin mukaan ankkuriksi, koska epätahtimoottorissa staattori indusoi roottorin häkkikäämitykseen virran magnetoiden roottorin ja erillistä magnetointikäämitystä ei ole.

## Lähteet

## Aiheesta muualla
Warren Oates

**Warren Mercer Oates** (5. heinäkuuta 1928 Depoy, Kentucky – 3. huhtikuuta 1982 Los Angeles, Kalifornia)  oli yhdysvaltalainen näyttelijä. Oates loi uransa pitkälti villin lännen aiheisissa elokuvissa. Hän on näytellyt monissa televisiosarjoissa ja elokuvissa.

## Yksityiselämä
Warren Oates oli naimisissa Teddy Farmerin kanssa 1959–1966, Vickery Turnerin kanssa 1969–1974 ja sitten Judy A. Jonesin kanssa kuolemaansa saakka. Hänellä on kolme lasta ensimmäisestä avioliitostaan. Warren Oates menehtyi sydänkohtaukseen huhtikuussa 1982. Hän oli kuollessaan 53-vuotias.

## Filmografia
### Televiosarjat
**[[Gunsmoke]]*
**[[Virginialainen]]*
**[[Rawhide]]*
**[[Takaa-ajettu (televisiosarja)|Takaa-ajettu]]*
**[[77 Sunset Strip]]
**The Twilight Zone*
**Bonanza*
**The Rifleman*
***
**Trackdown*
**The Big Valley*

===Elokuvat===
**Viheltävät luodit*, 1962
**Yön kuumuudessa*, 1967
**Hurja joukko*, 1969
**Two-Lane Blacktop*, 1971
*"[[Dillinger]]", 1973
**Tuokaa Alfredo Garcian pää*, 1974 
* *Natsat*, 1981 
**Kehän kovin kundi*, 1983
**Sininen salama'', 1983

## Aiheesta muualla
*
Perfect Symmetry

__NOTOC__
**Perfect Symmetry** on brittiyhtye Keanen kolmas studioalbumi, joka julkaistiin Isossa-Britanniassa 13. lokakuuta 2008.

Albumi nousi ensimmäisellä listaviikollaan Ison-Britannian virallisen albumilistan ykköseksi ja pysyi listalla 26 viikkoa. Yhdysvalloissa se ylsi Billboard 200 -listan seitsemänneksi.

## Kappaleet
# 
# 
# 
# 
# 
# 
# 
# 
# 
# 
# 

## Arvostelut
* Metacritic: 64/100
* Allmusic: 
* Entertainment Weekly: B+
* Rolling Stone: 

## Lähteet

## Aiheesta muualla
* Keanen kotisivut
*
Roter Frontkämpferbund

**Roter Frontkämpferbund** (**RFB**, myös **Rotfront**, ) oli Saksan kommunistisen puolueen puolisotilaallinen järjestö Weimarin tasavallan aikana.

Rotfront perustettiin 18. heinäkuuta 1924 kommunistisen puolueen nyrkiksi oikeistolaisia puolisotilaallisia järjestöjä, etenkin kansallissosialistisen puolueen SA-joukkoja vastaan. Sen ensimmäiseksi johtajaksi tuli Ernst Thälmann. Rotfrontin jäsenet tervehtivät toisiaan huudahduksella *”Rot Front!*” ja kohottamalla nyrkkiin puristetun käden kämmenpuoli tervehdittävää kohti. 

SA-joukkoihin verrattuna Rotfront oli jäsenmäärältään pienempi ja huonommin organisoitu. Kommunistit näyttivätkin saavan usein selkäänsä vahvemmalta SA:lta, jolloin yleisölle jäi vaikutelma, että natsipuolue pystyi kukistamaan kommunistit kadulla. Osa vasemmistolaisista pitikin Rotfrontin perustamista ja ylläpitämistä turhana, koska yksin nujakoivat SA-joukot olisivat vahventaneet kuvaa natsipuolueesta öykkäreiden puolueena.

Natsien aikanaan suosimassa marssissa Horst-Wessel-Lied mainitaan ”Rotfrontin ampumista tovereista, jotka ovat hengessä mukana”. Laulun sanoitti SA-joukkojen jäsen Horst Wessel nimellä *Die Fahne Hoch!* (”Lippu korkealle!”). Ironista kyllä Horst Wesselin ampui eräs Rotfrontin jäsen, Ali Höhler. Wessel haavoittui vakavasti, jolloin Joseph Goebbels onnistui tekemään Horst Wesselistä sankarimarttyyrin jo ennen kuin tämä oli edes kuollut.
Kycklingsin kotiseutumuseo

**Kycklingsin kotiseutumuseo** on Lapinjärvellä sijaitseva vanha maatila, joka on nykyään museokäytössä. Kycklings sijaitsee keskellä Kirkonkylää. Kycklings on nimetty Erik Bertelsson Kycklingsin mukaan: Bertelsson otti talon haltuun 1660-luvulla. Samaan aikaan Kycklingistä tuli rakuunatila. Lappträsk Hembygdsförering () on hoitanut vuodesta 1978 Kycklingsiä ja avannut sen kotiseututalona: Kycklingissä on esillä mm. siselöijän verstas ja suutarin työhuone.

## Lähteet
Mark Wright

**Mark Wright** voi viitata seuraaviin henkilöihin:
*Mark Wright (s. 1963), englantilainen jalkapallovalmentaja ja jalkapalloilija
*Mark Wright (s. 1970), englantilainen jalkapalloilija
*Mark Wright (s. 1982), englantilainen jalkapalloilija
*Mark Wright, brittiläinen sotilas, Yrjön ristin saaja
*Mark Wright, australialainen rugbypelaaja
*Mark Wright, brittiläinen kirjailija
*Mark Wright, uusiseelantilainen näyttelijä
Via Verde

**Via Verde** ("Vihreä kaista") on sähköinen tienkäyttömaksujärjestelmä, joka on ollut Portugalissa käytössä vuodesta 1991 lähtien. Järjestelmä on laajennettu jokaiselle moottoritielle ja sillalle vuodesta 1995 lähtien.

Järjestelmä perustuu ajoneuvossa olevaan sähköiseen laitteeseen, joka on kiinnitetty tuulilasiin. Laitteessa on RFID-siru, jonka tiedot etäluetaan maksupisteessä liikkuvasta ajoneuvosta. Järjestelmä veloittaa tullimaksun automaattisesti asiakkaan pankkitililtä.

Jos laite on viallinen, se puuttuu tai ajoneuvon tullimaksuluokka on eri kuin määritelty, tullipisteen kamerajärjestelmä ottaa kuvan autosta.

Järjestelmä sujuvoittaa liikennevirtaa tullipisteillä. Via Verdelle on varattu omat kaistat, joilla on 40 tai 60 km/h nopeusrajoitus.

## Muita käyttökohteita

Via Verdellä voidaan maksaa tienkäyttömaksujen lisäksi myös
parkkimaksuja ja polttoainetta Galp-huoltoasemilla.

## Aiheesta muualla

*Via Verden kotisivut (portugaliksi)
Kaikki nämä sanat (kappale)

”**Kaikki nämä sanat**” on Katri Ylanderin vuonna 2007 ilmestyneen toisen albumin nimikkokappale, joka julkaistiin myös albumin neljäntenä ja viimeisenä singlenä. Single lähetettiin radioihin syys-lokakuun vaihteessa ja digitaaliseen myyntiin se tuli 6. lokakuuta 2008.

## Kappaleet
# Kaikki nämä sanat 4:17

## Listasijoitukset
Ilja Lagutenko

**Ilja Igorevitš Lagutenko** (; s. 16. lokakuuta 1968 Moskova, Neuvostoliitto) on venäläinen muusikko ja Mumi Troll -yhtyeen johtaja.

Lagutenko syntyi Moskovassa. Pian hänen syntymänsä jälkeen hänen isänsä kuoli ja perhe muutti Vladivostokiin. Koulussa hän syventyi opiskelemaan kiinaa. Lagutenko myös lauloi lapsikuorossa, joka matkusti ympäri Venäjää.
Hän perusti Mumi Troll -yhtyeen vuonna 1983. Yhtye keräsi mainetta Vladivostokissa, mutta hajosi välillä Lagutenkon jouduttua suorittamaan asevelvollisuuttaan.

Vuonna 1992 hän valmistui Kaukoidän yliopistosta Vladivostokista ja työskenteli Kiinassa ja Britanniassa konsulttina.

Lagutenkolla on asunto Moskovassa, Lontoossa ja Riiassa. Hän on eronnut ja hänellä on yksi lapsi, Igor-niminen poika. Lagutenko on kiinnostunut siperiantiikerin suojelusta.

*[[Glamour (aikakauslehti)|Glamour]]*-aikakauslehti valitsi Lagutenkon vuoden mieheksi marraskuussa 2005.
Coccinellinae

**Coccinellinae** on kovakuoriaisiin (Coleoptera) leppäpirkkojen (Coccinellidae) heimoon kuuluva alaheimo.

## Coccinellinae-alaheimoon kuuluvia [[tribus|tribuksia]]
* Coccidulini
* Chilocorini
* Coccinellini
* Diomini
* Epilachnini
* Noviini
* Scymnillini
* Sticholotidini
* Telsimiini

## Aiheesta muualla
*Laji.fi: Coccinellinae
*iNaturalist: Alaheimo Coccinellinae
*ITIS: Coccinellinae 
*Iowa State University, Bug Guide: Subfamily Coccinellinae 
*National Center for Biotechnology Information (NCBI): Coccinellinae, Taxonomy